Lars Ardelius
Store norske leksikon,Språk og litteratur,Litteratur i verden,Europa,Sveriges litteratur,Sveriges litteratur 1960-2000
Lars Ardelius var en svensk psykolog og forfatter. Forfatterskapet er omfangsrikt og omfatter både romaner, hørespill, TV-stykker, teaterstykker, noveller, herregårdsromaner og essayer om kunst.
Bakgrunn Ardelius var formann i Sveriges forfatterforening fra 1982 til 84, og hadde en bakgrunn som sjømann og lærer. Forfatterskap Ardelius debuterte i 1958 med romanen Dagligt Allehanda. De tidlige romanene var inspirert av fransk ny-roman, men forfatterskapet gikk over til å være kjennetegnet av realistiske skildringer fra svensk samtidsvirkelighet. I hørespill og TV-stykker er den samfunnskritiske tendens påtakelig. Den historiske romanserien Och kungen var kung (1976), Tid och otid (1978) og Provryttare (1981) behandler det svenske samfunnets utvikling fra 1809 og frem til andre verdenskrig, mens romanen Kurage! (1993) utspiller seg på 1700-tallet. Les mer i Store norske leksikon Sveriges litteratur